Krūtes pilskalns
Krūtes pilskalns atrodas Kurzemē, Dienvidkurzemes novada Kalētu pagasta rietumos, pie Vārtājas ietekas Bārtā. Valsts nozīmes kultūras piemineklis. Pilskalnu aprakstījis Ernests Brastiņš. Tā trapeces formas plakums paceļas 8 metri virs upju līmeņa un ir 70-100 x 40 metru liels. Jau no 19. gadsimta pilskalnā veikta rakšana, uzieti ogļu slāņi. Pilskalna datējums — vidējais/vēlais dzelzs laikmets.